jkorsvik/nowiki_second_scrape_merged huggingface dataset:
Nipo kraftverk

Nipo kraftverk er et vannkraftverk i Lindås kommune i Vestland.
Det er et elvekraftverk som utnytter et fall på ca 100 meter.
Installert effekt er 950 kW fra en francisturbin. Årsproduksjon er 5 GWh.

Det finnes tre kraftverk i Nipedalen, hvorav to er i drift:


== Nipedalen 1 ==
Nedlagt, delvis intakt kraftverk som ligger nedenfor nordenden av Nipetunnelen. Det har to turbiner (type tverrstrøm), fra to separate inntak. Et fra Nipetjørna, det andre antagelig fra Olsbotnen.
Røret fra Nipetjørna er nå ført videre til Nipedalen kraftverk.


== Nipedalen kraftverk ==
Ved inntaksdammen til Nipo ligger Nipedalen med en peltonturbin. Fallhøyde fra Nipetjørna er 70 meter.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Tinfos (arkiv)
Jana Maksimava

Jana Eduardawna Maksimava (hviterussisk: Яна Эдуардаўна Максімава, russisk: Яна Эдуардовна Максимова – Jana Eduardovna Maksimova, født 9. januar 1989) er en hviterussisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 17 i syvkamp.


== Referanser ==


== Eksterne lenker ==
(en) Yana Maksimava – Olympedia 
(en) Yana Maksimava – Sports-Reference (OL-resultater – arkivert) 
(en) Yana Maksimava – World Athletics
Jens Kildal

Jens Kildal (eller Kiildahl, født 1683 i Vest-Agder, død 1767) var prest i Salten fra 1721 og i Vesterålen fra 1725., og var en av medarbeiderne til samemisjonæren Thomas von Westen. Hans manuskript Afguderiets Dempelse og den sande Lærdoms Fremgang (ca 1730) er blant de eldste skriftlige kildene til kunnskap om samisk religion og kultur.


== Liv ==
Han var elev ved Seminarium Scholasticum i 1720, og virket fra 1721 i Salten. Han giftet seg med Karen Arnesdatter, som selv var same. De eldste tekstene om samemisjonen oppgir at ekteskapet var taktisk motivert «for å vinne inngang blant samene», mens andre er skeptiske til dette resonnementet. Fra 1725 var han i Vesterålen, hvor han også var von Westens fullmektig i Nordland med særskilt oppdrag å føre tilsyn med misjonærene og skolemestrene.  Kildal var blant de samemisjonærene som sto lengst i tjenesten; han skal ha vært i Vesterålen/Lødingen inntil 1758. Deretter et års tid i Senja, og deretter muligens bosatt i Tysfjord til sin død. 
Brødrene Simon, Søren og Sigvard Kildal var også tilknyttet samemisjonen. Simon (1701-61) arbeidet i Saltdalen og Lyngen. Sigvard Kildal (1704–71) var misjonær i Ofoten fra 1729 og sogneprest i Kjøllefjord fra 1734; han skrev i 1730 en Efterretning om Finners og Lappers hedenske Religion.


== Skrifter ==
Kildals hovedverk Afguderiets Dempelse er i form som en preken, og er tenkt som en veiledning til samemisjonærer og misjonens omgangsskolelærere, som en håndbok i arbeidet med å kristne samene. Teksten bygger dels på von Westens arbeid og notater, men også på egne observasjoner. Prekenen er datert 1730, men har fått noen senere tilføyelser, blant annet med henvisninger til en bok fra 1738. Prekenen er supplert med et appendix som skildrer von Westens misjonsreise: «handlende om Lector hr Thomas von Vestens arbeyde paa de aar 1722 og 1723 til Norlandenes og Trondhiems Amtes afgudiske lappers omvendelse, og om den store omvendelse, som der paa fuldte». 
Det er ulike oppfatninger om kildeverdien av Kildals beskrivelse: Just Qvigstad mente at Kildal hadde samlet inn et unikt selvstendig materiale, og selv var kilde for andre skrifter; mens Edgar Reuterskiöld mente at Kildal hentet det meste av sitt materiale fra von Westen.Kildal skrev også en Beskrivelse af Runebommen.


== Referanser ==
Nadine Broersen

Nadine Broersen (født 29. april 1990) er en nederlandsk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 13 i syvkamp.


== Referanser ==


== Eksterne lenker ==
(en) Nadine Broersen – Olympics.com 
(en) Nadine Broersen – Olympic.org 
(en) Nadine Broersen – Olympedia 
(en) Nadine Broersen – Sports-Reference (OL-resultater – arkivert) 
(en) Nadine Broersen – World Athletics
Brianne Theisen-Eaton

Brianne Theisen-Eaton (født 18. desember 1988) er en canadisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 11 i syvkamp.


== Referanser ==


== Eksterne lenker ==
(de) Brianne Theisen-Eaton – Munzinger Sportsarchiv 
(en) Brianne Theisen-Eaton – Olympics.com 
(en) Brianne Theisen-Eaton – Olympic.org 
(en) Brianne Theisen-Eaton – Olympedia 
(en) Brianne Theisen-Eaton – Sports-Reference (OL-resultater – arkivert) 
(en) Brianne Theisen-Eaton – Canadian Olympic Committee 
(en) Brianne Theisen-Eaton – Commonwealth Games Federation 
(en) Brianne Theisen-Eaton – World Athletics
Laura Ikauniece-Admidiņa

Laura Ikauniece (født 31. mai 1992) er en latvisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 9 i syvkamp.


== Referanser ==


== Eksterne lenker ==
(en) Laura Ikauniece-Admidiņa – Olympics.com 
(en) Laura Ikauniece-Admidiņa – Olympic.org 
(en) Laura Ikauniece-Admidiņa – Olympedia 
(en) Laura Ikauniece-Admidiņa – Sports-Reference (OL-resultater – arkivert) 
(lv) Laura Ikauniece-Admidiņa – Latvias olympiske komité 
(en) Laura Ikauniece-Admidiņa – World Athletics 
(en) Laura Ikauniece-Admidiņa – Track and Field Statistics
Kristina Savitskaja

Kristina Savitskaja (russisk: Кристина Николаевна Савицкая; født 10. juni 1991 i Krasnojarsk) er en russisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 8 i syvkamp.


== Referanser ==


== Eksterne lenker ==
(en) Kristina Savitskaja – Olympedia 
(en) Kristina Savitskaja – Sports-Reference (OL-resultater – arkivert) 
(en) Kristina Savitskaja – World Athletics
Antoinette Nana Djimou

Antoinette Nana Djimou (født 2. august 1985) er en fransk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 6 i syvkamp.


== Referanser ==


== Eksterne lenker ==
(de) Antoinette Nana Djimou – Munzinger Sportsarchiv 
(en) Antoinette Nana Djimou – Olympics.com 
(en) Antoinette Nana Djimou – Olympic.org 
(en) Antoinette Nana Djimou – Olympedia 
(en) Antoinette Nana Djimou – Sports-Reference (OL-resultater – arkivert) 
(fr) Antoinette Nana Djimou – Frankrikes olympiske komité 
(en) Antoinette Nana Djimou – World Athletics 
(fr) Antoinette Nana Djimou – Fédération française d athlétisme
Ljudmyla Josypenko

Ljudmyla Dmytrivna Josypenko, ukrainsk Людмила Дмитрівна Йосипенко (født 24. september 1984) er en ukrainsk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 4 i syvkamp.


== Referanser ==


== Eksterne lenker ==
(en) Ljudmyla Josypenko – Olympedia 
(en) Ljudmyla Josypenko – Sports-Reference (OL-resultater – arkivert) 
(en) Ljudmyla Josypenko – World Athletics
Aircalin

Aircalin (Air Calédonie International) er et kaledonsk flyselskap med hovedkontor i Nouméa på Ny-Caledonia. Det ble etablert i 1983 og har La Tontouta–Nouméa internasjonale lufthavn som base. Selskapet flyr utenriksruter i stillehavsområdet.
Aircalin ble grunnlagt i 1983. I juli 2014 fløy selskapet fra Nouméa til ti destinasjoner i stillehavsområdet, de franske områdene Fransk Polynesia og Wallis- og Futunaøyene, Australia, New Zealand, Fiji, Vanuatu, Japan og Sør-Korea. Aircalin hadde i juli 2014 en aktiv flåte bestående av én Airbus A320 og to Airbus A330. I tillegg flyr selskapet to Twin Otter-maskiner på ruter i Wallis- og Futunaøyene.Selskapet fraktet 342 736 passasjerer i 2012.


== Referanser ==


== Eksterne lenker ==
Offisielt nettsted 
(en) Aircalin – kategori av bilder, video eller lyd på Commons
Alafors

Alefors er et tidigere tettsted i Ale kommun i Sverige. Plassen hadde 153 innbyggere i 2010.


== Referanser ==


== Eksterne lenker ==
(en) Alafors – kategori av bilder, video eller lyd på Commons
Moravaoffensiven

Moravaoffensiven startet den 14. oktober 1915 som del av en større militæroperasjon organisert av sentralmaktene for å invadere Serbia og tilintetgjøre det serbiske militæret. Denne hendt med et fremstøt fra nord og nordvest av østerriksk-ungarske og tyske styrker ledet av Mackensen og et annet fremstøt fra øst av Bulgaria som hadde sluttet seg til sentralmaktene. Den 9. november 1915 fulgte den bulgarske offensiven til et alvorlig nederlag for den serbiske hæren, som etter tapet av elvekløftområdet til elven Velika Morava og de befestede byene Pirot og Niš, var tvunget til retrett mot Kosovo.


== Referanser ==


== Litteratur ==
Атанас Пeйчeв и қолeктив, 1300 гoдини нa стрaжa, Военно издaтeлство, София 1984.
Hultafors (selskap)

Hultafors AB er en verktøyprodusent som startet i 1883 i Sverige og er en av verdens største verktøyprodusenter. Selskapet har også en avdeling i Norge.


== Historie ==
Hultafors AB ble startet av Karl-Hilmer Johansson Kollén i Hultafors i Sverige i 1883. Selskapet begynte med å produsere måleverktøy som tomme/meterstokker, vatere og vinkler av tre helt til begynte også med å produsere det også av plast og metall i 1970-tallet. I 1980 har Hultafors AB blitt et internasjonalt merke med stor vekst og i 1990-årene kjøpte de opp selskapet Tors Hammare som inkluderte Hults Bruk AB og fikk et utvalg av økser, hammere, slegger og brekkjern. På starten av 2000-tallet ble det oppkjøp av Dansk Stålindustri, den tyske meterstokkprodusenten Präsident og Fisco Tools i England. Og til og med arbeidstøy produsenten Snickers Workwear og stigeprodusenten Wibe Ladders som førte til etableringen av Hultafors Group AB. Siden 1883 har Hultafors produsert så mange meterstokker at de utstrakt og lagt etter hverandre ville gått rundt jordkloden 10 ganger. Hultafors produserer sine varer i Sverige, Storbritannia, Romania og Kina.


== Kilder ==
http://www.hultafors.no/om-oss/historie/ Historie
http://www.hultafors.no/om-oss/om-selskapet/ Om selskapet
Ovče Pole-offensiven

Ovče Pole-offensiven utgjorde den ene delen av det bulgarske fremstøtet inn i landet Serbia under sentralmaktenes fellesoffensiven for å tilintetgjøre den serbiske militærmakten. Den bulgarske første armeen rykket inn i nord i Moravaoffensiven mens den andre bulgarske armeen i sør skulle overta kontrollen over Vardar-dalen og avskjære den strategiske viktige jernbaneforbindelsen mellom Skopje og Thessaloniki. Formålet var å forhindre assistanse fra ententemaktenes ekspedisjonsstyrker som var kommet til den gresk-makedonske havnebyen, til det serbiske forsvaret.
Det førte også til de første kampene mellom bulgarene og de fransk-britiske styrkene som var kommet til Makedonia. Strategisk sett ble den bulgarske seieren avgjørende for erobringen av den serbiske nasjonen, som i tre år ble underkastet et okkupasjonsregime.


== Litteratur ==
Българската армия в Световната вoйңa 1915-1918, Тoм III; Държавна печатница София 1938
Slaget om Mojkovac

Slaget om Mojkovac ble utkjempet ved Mojkovac i Montenegro mellom styrkene fra Østerrike-Ungarn og Montenegro 6. til 7. januar 1916 under den første verdenskrigen. Det ble en taktisk suksess for montenegrinerne. Til tross for den voldsomme overmakten, forsyningsmangel og det bitre været klarte den montenegrinske hæren å stoppe et østerriksk-ungarsk angrep dypt inn i eget land.
Otervika rasoverbygg

Otervika rasoverbygg er et rasoverbygg i Berg kommune i Troms. Det er 55 meter langt og er en del av fylkesvei 862. Overbygget ble åpnet i 1996.


== Se også ==
Veitunneler i Norge


== Referanser ==
Svartholla rasoverbygg

Svartholla rasoverbygg er et rasoverbygg i Berg kommune i Troms. Det er 125 meter langt og er en del av fylkesvei 862. Overbygget ble åpnet i 1996.


== Se også ==
Veitunneler i Norge
Slaget ved Krivolak

Slaget ved Krivolak (også kjent som slaget ved Krivolashkoto) var et militært sammenstøt mellom styrkene fra den bulgarske 2rd. armeen og styrkene fra det franske ekspedisjonskorpset Armée d'Orient i oktober-november 1915. General Maurice Sarrail som kommanderte de franske styrkene, forsøkte å etablere en forbindelse mellom Serbia som hadde kommet under angrep, og resten av ententemaktene. Men general Georgi Todorov med sin armé hadde rykket fra øst og avskåret vegen nordover under Ovče Pole-offensiven. Deretter konfronterte bulgarene de franske styrkene som ikke klarte å fortsette oppover Vardardalen fra Thessaloniki. Da det var klart at Serbia var falt til sentralmaktene, trakk Sarrail seg sørover ned i Sør-Makedonia.


== Litteratur ==
Doughty, Robert A. (2005), Pyrrhic victory: French strategy and operations in the Great War, Harvard University Press
Norddeutsche Bank

Norddeutsche Bank var en tysk bank som ble opprettet i 1856. Den ble opprettet av Berenberg Bank, H.J. Merck & Co. og bankierhuset Salomon Heine og ble Hamburgs største bank. I 1895 ble den sammenslått med Disconto-Gesellschaft, men opererte likefullt selvstendig frem til 1929, da den ble med Disconto-Gesellschaft i fusjon med flere andre banker til det som etterhvert ble kalt Deutsche Bank.


== Litteratur ==
Morten Reitmeyer: Bankiers im Kaiserreich. Sozialprofil und Habitus der deutschen Hochfinanz. Göttingen 1999, ISBN 978-3-525-35799-6.


== Referanser ==
Caspar Herman Storm

Caspar Herman von Storm (født 9. februar 1718 i Trondhjem, død 12. mars 1777 på Fyn) var en dansk-norsk offiser og stiftamtmann.
Han var sønn av oberst Christian Ulrik Storm og Helene Margrethe født von Hausmann. Storm studerte ved Sorø Akademi, ble løytnant i 1735, kaptein i 1740 og avanserte videre til premiermajor i 1756 i det Nordenfjældske Gevorbne Infanteriregiment. Deretter ble han stiftamtmann i Christiania. I 1753 overtok han ledelsen for Nøstetangen glassverk, hvoretter bedriften gikk inn i sin glansperiode.


== Familie ==
Etter morens død i 1764 arvet han betydelige midler, hvilket, kombinert med embedet, hjalp ham til å spille en ledende rolle blant Christianiapatrisiatet. I 1754 giftet han seg med Ide Sophie Mangelsen (1736–1766), datter av generalløytnant Johan Mangelsen. Med henne fikk han døtrene: 

Catharine (1756–1802), gift med Frederik Anton lensgreve Wedel-Jarlsberg (1748–1811)
Helene Magdalene (1755–1808) gift med hoffmarskal hos Christian VII, Henrik Christopher Frederik Bielke (1739–1789).Siden ektet han Margrethe von Heinen (1730–1805), datter av Ulrik Frederik von Heinen, til Ulriksholm (1695–1761).


== Samler ==
Storm var en velstudert, kultivert og kunnskapsrik mann med et bibliotek på 9 000 skinnbind med eget superexlibris som dekorasjon i ryggfeltene.  Han interesserte seg for opprettelsen av en høyere undervisningsanstalt i Christiania, førte et kostbart hus og hadde stor byggelyst. I 1772 gikk han fallitt og måtte oppgi sine embeter, hvoretter han reiste til København. Biblioteket, matematiske instrumenter, naturalier, mineraler og konkylier ble solgt på auksjon i Christiania den 23. november 1772. Sine siste leveår tilbrakte han på familien Heinens herregård Kejrup på Fyn, hvor han døde den 12. mars 1777.   
Han har fått Caspar Storms vei i Oslo oppkalt etter seg.


== Referanser ==
Makedoniafronten

Makedoniafronten, også kjent som Salonikafronten under den første verdenskrig oppsto høsten 1915 som resultat av et alliert forsøk på å kommet Serbia til unnsetning mot fellesoffensiven fra sentralmaktene Tyskland, Østerrike-Ungarn og Bulgaria. Ekspedisjonsstyrkene var imidlertid utilstrekkelige i antall, kom for sent til å kunne avverge erobringen av Serbia, og ble trukket inn i en politisk krise i Hellas («Nasjonalskismaet»). Til slutt stabiliserte stillingen seg i en langstrakt frontlinje fra Albaniakysten mot Adriaterhavet til Strumaelven, hvor en flernasjonal alliert styrke sto mot den bulgarske hæren som holdt stand. Denne fronten med havnebyen Thessaloniki som utgangspunkt, forble stabil tross mindre trefninger fram til den store allierte offensiven i september 1918, som resulterte i at Bulgaria ble tvunget til kapitulasjon og Serbia ble befridd fra sentralmaktene.


== Referanser ==


== Litteratur ==
Esposito, V. (1959) The West Point Atlas of American Wars, Vol II. Westport, Cn: Praeger.
Falls, C. (1933) Military Operations Macedonia: From the Outbreak of War to the Spring of 1917. History of the Great War Based on Official Documents by Direction of the Historical Section of the Committee of Imperial Defence I (IVM and Battery Press 1996 ed.) London: HMSO ISBN 0-89839-242-X
Falls, C. (1935) Military Operations Macedonia: From the Spring of 1917 to the End of the War. History of the Great War Based on Official Documents by Direction of the Historical Section of the Committee of Imperial Defence II (IWM and Battery Press 1996 ed.) Nashville, TN: HMSO. ISBN 0-89839-243-8
Hall, R. (2010) Balkan Breakthrough: The Battle of Dobro Pole 1919. Indiana University Press. ISBN 0-253-35452-8
Palmer, A (1965) The Gardeners of Salonika, The Macedonian Campaign 1915-1918. London: Andre Deutsch. ISBN 0-23395-748-0
Palmer, C. (1964) Return to Salonika** London: Cassel 
Pope, Stephen & Wheal, Elizabeth-Anne (1997) The Macmillan Dictionary of The First World War ISBN 0-333-68909-7
Wakefield, A; Moody, S. (2004) Under the Devil's Eye: Britain's Forgotten Army at Salonika 1915-1918. London: History Press ISBN 0-7509-3537-5


== Eksterne lenker ==
(en) Macedonian Front – kategori av bilder, video eller lyd på Commons 
Balkananlysis.com review of the official British goverment history of the Macedonian Front campaign, Military Operations Macedonia: Partene 1 & 2
Willie Nordrå

Willi Nikolai Nordrå (født 12. september 1916 i Hammerfest, død 20. november 1997 i Oslo) var en norsk illustratør og scenograf. Han arbeidet med maleri, grafikk, skulptur og dokkemakeri.Nordrå begynte på Statens håndverks- og kunstindustriskole i Oslo der han studerte under Stinius Fredriksen og Per Palle Storm. Han arbeidet med bokkunst for forlag som Gyldendal, Tiden og Aschehoug og illustrerte flere barnebøker, deriblant Alf Prøysens Musevisa som billedbok, med litografier i 1949 og på nytt med fargerike guasjmalerier i 1959. Fra 1952 arbeidet han frilans som teatermaler, scenograf, dokke- og maskemaker. Nordrå var siden fast ansatt som scenograf i NRK fra 1968.Nordrå forfattet også figurteaterstykket Mikko Matti og vennene hans (premiere 1954), også kalt Eventyret om samegutten Mikko-Matti og vennene hans.Sammen med Gudrun Egemar laget han dukkene som ble benyttet i NRK Fjernsynets programserie Julian Strøms dukketeater.


== Arbeider (utvalg) ==


=== Dekorasjon og dukker ===
Nils og Blåmann, dukketeaterforestilling spilt av Julian Strøms Dukketeater; første gang sendt i NRK 29. mai 1962
Reven som gjeter, Grisen og levemåten hans og Hanen og reven; dukketeaterforestilling spilt av Julian Strøms Dukketeater; første gang sendt i NRK 12. mars 1963


== Referanser ==


== Eksterne lenker ==
(no) Publikasjoner av Willie Nordrå i BIBSYS
Milangela Rosales

Milangela Rosales (født 21. februar 1987) er en venezuelansk friidrettsutøver som konkurrerer i kappgang. Hun representerte landet sitt under Sommer-OL 2012 i London, der hun ble nummer 55 på 20 kilometer kappgang.


== Referanser ==


== Eksterne lenker ==
(en) Milangela Rosales – Olympedia 
(en) Milangela Rosales – Sports-Reference (OL-resultater – arkivert) 
(en) Milangela Rosales – World Athletics
Alexandropoltraktaten

Alexandropoltraktaten (Ալեքսանդրապոլի պայմանագիր; Gümrü Antlaşması) var en fredsavtale mellom Den demokratiske republikken Armenia og Tyrkias store nasjonalforsamling som avsluttet den tyrkisk-armenske krigen. Avtalen ble underskrevet den 2. desember 1920, før Republikken Tyrkia ble opprettet. Det var den første avtalen de tyrkiske revolusjonære underskrev med en internasjonalt anerkjent stat. Avtalen ble forhandlet frem mellom Kâzım Karabekir og den armenske utenriksministeren Alexander Khatisyan.
Det tiende punktet i avtalen nevnte at Armenia ga avkall på Freden i Sèvres, som merket opp Wilsonian Armenia.
Det andre punktet anerkjente den nye grensen mellom de to landene Grensen var den samme som ble tegnet opp i Freden i Brest-Litovsk (1918) mellom Den russiske sovjetiske føderative sosialistrepublikk og det osmanske riket. Den demokratiske republikken Armenia hadde tidligere avstått fra freden i Brest-Litovsk, men ble anerkjent etter en væpnet konflikt som endte med Batumtraktaten (1918). I det administrative vakuumet som oppstod etter at de osmanske styrkene ble oppløst på grunn av våpenhvilen i Moudros, ble det opprettet en ny stat i Kars, Den sørvestlige kaukasusrepublikken, ledet av Fakhr al-Din Pirioghlu. Den eksisterte ved siden av den britiske styret som ble grunnlagt under Ententemaktenes innblanding i Transkaukasia. Den ble forkastet i 1919 av den britiske admiralen Somerset Arthur Gough-Calthorpe, etter okkupasjonen av Istanbul. Dette gjorde det mulig for Armenia å fylle disse territoriene.Alexandropoltraktaten endret grensene for Armeniarepublikken til Ardahan-Kars-grensen, og overga over halvparten av territoriet til Tyrkia. Gjennom traktatens artikkel 11 godtok armenerne at Sèvrestraktaten ble annullert. Samme artikkel bestemte at den armenske regjeringen skulle trekke sine utsendinger i Europa og Amerika, da disse var verktøy for enkelte imperialistiske regjeringer og krefter. Grunnen for det militære nederlaget kom til uttrykk i utgivelsen Dashnagzoutiun Has Nothing To Do Anymore av Hovhannes Katchaznouni.Traktaten ble underskrevet av den armenske regjeringen, og skulle bli ratifisert av parlamentet innen en måned. Dette skjedde ikke da Russiske SFSR okkuperte Armenia og året etter ble traktaten erstattet av Karstraktaten.


== Referanser ==
Bachke & Co.

Bachke & Co. er en handelsbedrift i Trondheim. Selskapet driver eiendomsutvikling, konsulenttjenester innen regnskapsførsel og havarisaker, samt kaiterminal med spedisjon og lagring. Bachke & Co. har tidligere vært en betydelig skipsmeglings- og rederivirksomhet i Trondheim. Firmaet H. & F. Bachke ble etablert av brødrene Halvor og Fritz Bachke i 1861, og de skilte ut megler- og rederivirksomheten under navnet Bachke & Co. i 1872.


== Litteratur ==
Hansen, Finn R. (1996). Bachke & Co., Trondheim. Flåteliste 1891-1996. Trondheim. 
Schmidt, Olaus og Støren, Wilhelm K. (1961). H. & F. Bachke, Bachke & Co 1861-1961. A short history in pictures. Trondheim. CS1-vedlikehold: Flere navn: forfatterliste (link)


== Eksterne lenker ==
Offisielt nettsted
Kölsch (språk)

Kölsch er en gruppe nært beslektede dialekter av ripuriske språk, som igjen er en gruppe innenfor de sentraltyske språk. Dialektene snakkes i området som dekkes av det tidligere kurfyrstedømmet Köln, fra Neuss i nord til like sør for Bonn, vest for Düren og øst for Olpe i det nordvestlige Tyskland. Kölsch er en av svært få bydialekter i Tyskland, ved siden av f.eks. dialekten som snakkes i Berlin.